Suchinthana/ta-wikipedia huggingface dataset:
ஸ்ரீ மஞ்சோங்

ஸ்ரீ மஞ்சோங்  (Seri Manjung) என்பது மலேசியா, பேராக் மாநிலத்தில், மஞ்சோங் மாவட்டத்தில் உள்ள ஒரு நகரம். மாவட்டத்தின் தலைநகரமும் ஆகும். இந்த நகரத்தை 1980-ஆம் ஆண்டுகளில் பேராக் மாநில மேம்பாட்டுக் கழகம் (Perbadanan Kemajuan Negeri Perak) உருவாக்கியது.

லூமுட் நகரத்தில் இருந்து 7 கி.மீ.; ஈப்போ மாநகரத்தில் இருந்து 70 கி.மீ.; தொலைவில் அமைந்து உள்ளது. ஸ்ரீ மஞ்சோங் நகரத்திற்கு வடக்கே சித்தியாவான் நகரம் அமைந்து உள்ளது.

மேற்கோள்கள்

வெளி இணைப்புகள்

மலேசிய நகரங்கள்
பேராக்
பாகன் டத்தோ மாவட்டம்

பாகன் டத்தோ மாவட்டம் (Bagan Datuk District) என்பது மலேசியா, பேராக் மாநிலத்தின் தென்மேற்குப் பகுதியில் அமைந்துள்ள ஒரு மாவட்டம் ஆகும். இந்த மாவட்டம் 951 சதுர கிலோமீட்டர் பரப்பளவைக் கொண்டுள்ளது. இதன் மக்கள் தொகை 70,300 ஆகும்.

இந்த மாவட்டத்தின் வடக்கில் இருக்கும் பேராக் ஆறு, மஞ்சோங் மற்றும் மத்திய பேராக் பகுதிகளைப் பிரிக்கின்றது. தெற்கில் இருக்கும் பெர்ணம் ஆறு, சிலாங்கூர் மாநிலத்தின் சபாக் பெர்ணம் நகரத்தைப் பிரிக்கின்றது. வடகிழக்கில் முவாலிம் மற்றும் ஹீலிர் பேராக் மாவட்டங்கள் அமைந்து உள்ளன.

இந்த மாவட்டத்தின் தலைநகரம் பாகன் டத்தோ நகரம். இந்த மாவட்டத்தில் அமைந்துள்ள இதர இடங்கள் ஊத்தான் மெலிந்தாங்; ருங்குப். பேராக் மாநிலத்தில் மிகப்பெரிய அளவில் தேங்காய்கள் இங்குதான் உற்பத்தியாகின்றன.

வரலாறு
பாகன் டத்தோ தொடக்கக் காலத்தில் கம்போங் பாசாங் அப்பி (Kampung Pasang Api) எனும் இடத்தில் நிறுவப்பட்டது. பாகன் டத்தோ இப்போது இருக்கும் பகுதி முன்பு சுங்கை கெலிங் என்று அழைக்கப்பட்டது.

2016 ஜனவரி மாதம், பேராக் சுல்தான், பேராக் முதலமைச்சர் மற்றும் பேராக் மாநிலச் செயலாளர் ஆகியோரின் ஒப்புதலுக்குப் பிறகு, பாகன் டத்தோ பகுதி பேராக் மாநிலத்தில் தன்னாட்சி பெற்ற ஒரு துணை மாவட்டமாக அறிவிக்கப்பட்டது. 

பின்னர் 2016 ஜூன் 15-ஆம் தேதி, ஒரு முழு மாவட்டமாகத் தகுதி உயர்த்தப் பட்டது. அடுத்து 2016 டிசம்பர் 29-ஆம் தேதி, பாகன் டத்தோ எனும் பெயர் பாகன் டத்துக் என மாற்றம் செய்யப்பட்டது.

நிர்வாகப் பிரிவுகள் 
பாகன் டத்தோ மாவட்டம் 4 முக்கிம்களாகப் பிரிக்கப்பட்டு உள்ளது. ஒரு மாவட்டத்தின் ஒரு துணைப் பிரிவு முக்கிம் (Mukim) என அழைக்கப் படுகின்றது.

 பாகன் டத்தோ (Bagan Datuk) முன்பு (Bagan Datoh)
 ஊத்தான் மெலிந்தாங் (Hutan Melintang)
 ருங்குப் (Rungkup)
 தெலுக் பாரு (Teluk Bharu)

இந்த மாவட்டத்தில் 46 கிராமங்கள் உள்ளன. தவிர 8 சீனர் மீன்பிடி கிராமங்களும்  உள்ளன.

மலேசிய நாடாளுமன்றம் 
மலேசிய நாடாளுமன்றத்தின் மக்களவையில் (டேவான் ராக்யாட்) பாகன் டத்தோ மாவட்டத்தின் நாடாளுமன்றத் தொகுதிகள்.

பேராக் மாநிலச் சட்டமன்றம் 
பேராக் மாநிலச் சட்டமன்றத்தில் பாகன் டத்தோ மாவட்டப் பிரதிநிதிகள்; (2018-ஆம் ஆண்டு பொதுத் தேர்தல் முடிவுகள்):

மேலும் காண்க
 மலேசிய மாவட்டங்கள்

மேற்கோள்கள்

வெளி இணைப்புகள்
 

மலேசியாவின் மாவட்டங்கள்‎
பேராக் மாவட்டங்கள்
லோலாப் பள்ளத்தாக்கு

லோலாப் பள்ளத்தாக்கு (Lolab Valley) என்பது இமயமலை  பள்ளத்தாக்காகும். இது இந்தியாவின் ஜம்மு-காஷ்மீர் பகுதியில் அமைந்துள்ளது. 

பள்ளத்தாக்கின் நுழைவாயில் குப்வாரா நகரிலிருந்து வடக்கே 9 கிமீ (5.6 மைல்) தொலைவில் அமைந்துள்ளது. பள்ளத்தாக்கின் மையம் ஜம்மு-காஷ்மீரின் தலைநகரான சிறிநகருக்கு வடமேற்கே 114 கிமீ (71 மைல்) தொலைவிலும் அமைந்துள்ளது. 15 மைல் (24 கி.மீ) நீளமுள்ள இந்த நீள்வட்ட வடிவ பள்ளத்தாக்கு, சராசரியாக 2 மைல் (3.2 கி.மீ) அகலம் கொண்டது.

நிலவியல் 
லோலாப் பள்ளத்தாக்கு குப்வாராவின் ஒரு தொகுதியான சோகம் லோலாப்பின் அதிகார எல்லைக்குள் அமைந்துள்ளது. இது தெற்கே காஷ்மீர் பள்ளத்தாக்குக்கும், வடக்கே நீலம் பள்ளத்தாக்குக்கும் எல்லையாக உள்ளது. மேலும், பந்திபோராவிலிருந்து  கிழக்கே நாக்மார்க் சமவெளிகளால் பிரிக்கப்பட்டுள்ளது. இது கிழக்கிலிருந்து மேற்கு நோக்கி பாயும் லஹ்வால் ஆற்றின் ஓட்டத்தால் உருவாகிறது. லோலாப் பள்ளத்தாக்கு 9 பல பழங்கால நீரூற்றுகள், அடர்ந்த பைன் மற்றும் பிர் காடுகளால் சூழப்பட்டுள்ளது.  பழ மரங்களான ஆப்பிள், சேலாப்பழம், குழிப்பேரி, பாதாமி, வாதுமை போன்றவை பள்ளத்தாக்கில் பொதுவானவை. இது "ஜம்மு-காஷ்மீரின் பழக் கிண்ணம்" என்றும் அழைக்கப்படுகிறது.  இந்த பள்ளத்தாக்கில் கலரூஸின் குகைகள் போன்ற பல இயற்கை அடையாளங்களும் சுற்றுலா இடங்களும் உள்ளன.

சூழலியல் 
இப்பகுதியில் உள்ள மற்ற பள்ளத்தாக்குகளைப் போலவே, லோலாப் பள்ளத்தாக்கிலும் பல இமயமலை காட்டு விலங்குகள் உள்ளன. அவற்றில் இமயமலை கருப்புக் கரடி, இமயமலை பழுப்புக் கரடி, பனிச்சிறுத்தை, மலை ஆடுகள், மார்க்கோர் காட்டு ஆடு, காசுமீர் மான், கஸ்தூரி மான் ஆகியவை அடங்கும். லோலாப் பள்ளத்தாக்கு நீலம் பள்ளத்தாக்குக்கு அருகில் உள்ளது. மேலும் இது கட்டுப்பாட்டுக் கோட்டால் பிரிக்கப்பட்டுள்ளது.  பள்ளத்தாக்கு பல ஆயுதப் போர்களைக் கண்டுள்ளது.  இதன் விளைவாக பல காட்டு விலங்குகள் இடம்பெயர்ந்துவிட்டன.

அணுகல் 
லோலாப் பள்ளத்தாக்கானது சாலை வழியாக சிறீநகர், சிறீநகர் வானூர்தி நிலையம் போன்ற இடங்களுக்கு நன்கு இணைக்கப்பட்டுள்ளது. ஆனால் ஒரு பேருந்து 114 கிமீ (71 மைல்) தூரத்தை கடக்க மூன்று மணி நேரம் எடுத்துக் கொள்கிறது. மேலும் சோப்பூர் மற்றும் குப்வாரா நகரங்கள் வழியாக செல்கிறது. லோலாப் பள்ளத்தாக்கில், ஒரு சில சுற்றுலா குடிசைகள் மற்றும் பல முகாம் தளங்கள் உள்ளன. இது காஷ்மீரின் சிறந்த சுற்றுலா தலங்களில் ஒன்றாகும்.

சுற்றுலா 
லோலாப்பிற்கு வருகை தரும் பயணிகள் சில சமயங்களில் லால்போரா கிராமத்திலிருந்து 1 கி.மீ தூரத்தில் அமைந்துள்ள துறவி காஷ்யப ரிஷியின் ஓய்விடத்திற்கு வருகிறார்கள். மூன்று அடி ஆழம் மற்றும் தெளிவான தெளிவான நீரைக் கொண்டுள்ள லாவ்னாக் என்ற நீரூற்றும், மற்றொரு பெரிய நீரூற்றான கௌரி நீரூற்றும் அருகிலேயே காணப்படுகிறது.

கவிதை 
லோலாப் பள்ளத்தாக்கை ஒருமுறை உருது கவிஞர் முகமது இக்பால் பார்வையிட்டு இதைப்பற்றி ஓ வாலி ஆப் லோலாப்! என்ற வரிகளில் ஒரு கவிதையை எழுதியுள்ளார்.

மேலும் காண்க 
 குப்வாரா மாவட்டம்

மேற்கோள்கள்

வெளி இணைப்புகள் 
Lolab Valley

குப்வாரா மாவட்டம்
Coordinates on Wikidata
ஜம்மு காஷ்மீர் புவியியல்
பள்ளத்தாக்குகள்
இரா. மூர்த்தி

ஐட்ரீம் இரா.மூர்த்தி (IDream R. Murthy) ஓர் இந்திய அரசியல்வாதியும் தமிழக சட்டமன்ற உறுப்பினரும் ஆவார். இவர் 2021ஆம் ஆண்டு தமிழக சட்டசபைக்கான தேர்தலில் இராயபுரம் தொகுதியிலிருந்து திராவிட முன்னேற்றக் கழகத்தின் வேட்பாளராகப் போட்டியிட்டு தமிழக சட்டமன்றத்திற்குத் தேர்ந்தெடுக்கப்பட்டார்.

1966 ஆண்டு ஜூன் மாதம் 09 ஆம் நாள், இராயபுரத்தில் உள்ள ஆர். எஸ். ஆர். எம். மகப்பெறு மருத்துவமனையில் பிறந்தார்.

இவர் இராயபுரத்தில் உள்ள "ஐட்ரீம் சினிமாஸ்"-இன் உரிமையாளர் ஆவார். இவருக்கு மகன் ரிஷிக்கேஷ் ஸ்ரீராம், ராகுல் என இருமகன்கள் உள்ளனர்.

சட்டமன்ற உறுப்பினராக

மேற்கோள்கள் 

21-ஆம் நூற்றாண்டு இந்திய அரசியல்வாதிகள்
வாழும் நபர்கள்
தமிழ்நாடு சட்டமன்ற உறுப்பினர்கள்
திராவிட முன்னேற்றக் கழக அரசியல்வாதிகள்
16 ஆவது தமிழ்நாடு சட்டமன்ற உறுப்பினர்கள்
திராவிட முன்னேற்றக் கழக சட்டமன்ற உறுப்பினர்கள்
ஐ. பரந்தாமன்

ஐ. பரந்தாமன் (I.Paranthamen) ஓர் இந்திய அரசியல்வாதியும் தமிழக சட்டமன்ற உறுப்பினரும் ஆவார். இவர் 2021ஆம் ஆண்டு தமிழக சட்டசபைக்கான தேர்தலில் எழும்பூர் தொகுதியிலிருந்து திராவிட முன்னேற்றக் கழகத்தின் வேட்பாளராகப் போட்டியிட்டு தமிழக சட்டமன்றத்திற்குத் தேர்ந்தெடுக்கப்பட்டார்.

சட்டமன்ற உறுப்பினராக

மேற்கோள்கள் 

21-ஆம் நூற்றாண்டு இந்திய அரசியல்வாதிகள்
வாழும் நபர்கள்
தமிழ்நாடு சட்டமன்ற உறுப்பினர்கள்
திராவிட முன்னேற்றக் கழக அரசியல்வாதிகள்
16 ஆவது தமிழ்நாடு சட்டமன்ற உறுப்பினர்கள்
சென்னை அரசியல்வாதிகள்
ஜே. ஜே. எபினேசர்

ஜே. ஜே. எபினேசர் (J. J. Ebenezer) ஓர் இந்திய அரசியல்வாதியும் தமிழக சட்டமன்ற உறுப்பினரும் ஆவார். இவர் 2021ஆம் ஆண்டு தமிழக சட்டசபைக்கான தேர்தலில் ஆர். கே. நகர் தொகுதியிலிருந்து திராவிட முன்னேற்றக் கழகத்தின் வேட்பாளராகப் போட்டியிட்டு தமிழக சட்டமன்றத்திற்குத் தேர்ந்தெடுக்கப்பட்டார்.

சட்டமன்ற உறுப்பினராக

மேற்கோள்கள் 

21-ஆம் நூற்றாண்டு இந்திய அரசியல்வாதிகள்
வாழும் நபர்கள்
தமிழ்நாடு சட்டமன்ற உறுப்பினர்கள்
திராவிட முன்னேற்றக் கழக அரசியல்வாதிகள்
16 ஆவது தமிழ்நாடு சட்டமன்ற உறுப்பினர்கள்
சென்னை அரசியல்வாதிகள்
அ. வெற்றியழகன்

அ. வெற்றியழகன் (A. Vetriazhagan) ஓர் இந்திய அரசியல்வாதியும் தமிழக சட்டமன்ற உறுப்பினரும் ஆவார். இவர் 2021ஆம் ஆண்டு தமிழக சட்டசபைக்கான தேர்தலில் வில்லிவாக்கம் தொகுதியிலிருந்து திராவிட முன்னேற்றக் கழகத்தின் வேட்பாளராகப் போட்டியிட்டு தமிழக சட்டமன்றத்திற்குத் தேர்ந்தெடுக்கப்பட்டார்.

சட்டமன்ற உறுப்பினராக

மேற்கோள்கள் 

21-ஆம் நூற்றாண்டு இந்திய அரசியல்வாதிகள்
வாழும் நபர்கள்
தமிழ்நாடு சட்டமன்ற உறுப்பினர்கள்
திராவிட முன்னேற்றக் கழக அரசியல்வாதிகள்
16 ஆவது தமிழ்நாடு சட்டமன்ற உறுப்பினர்கள்
பிணறாயி

பிணறாயி (Pinarayi) கேரளா மாநிலத்தின் கண்ணூர் மாவட்டம், தலச்சேரி வருவாய் வட்டத்தில் அமைந்த ஓலையம்பாளையம்  கிராம ஊராட்சியில் அமைந்த சிற்றூர் ஆகும்.தற்போதைய கேரளா முதலமைச்சர் பிணறாயி விஜயன் இக்கிராமத்தில் பிறந்தவர் ஆவார்.

நிலவியல் 
கண்ணூர் மாவட்ட நிர்வாகத் தலைமையிடமான கண்ணூருக்கு 20 கிலோ மீட்டர் தொலைவில் உள்ளது. இதனருகே அமைந்த தொடருந்து நிலையம் 8 கிலோ மீட்டர் தொலைவில் உள்ள தலச்சேரியில் உள்ளது. பினராயி ஊராட்சியைச் சுற்றிலும் மூன்று புறங்களிலும் ஆறுகள் சூழ்ந்துள்ளது. நான்காவது புறத்தில் கடிரூர், தர்மடம்,  பெரளச்சேரி, வெங்காடு மற்றும் கோட்டயம் மற்றும் ஊர்கள் உள்ளது. பிணறாயி கிராமத்திற்கு மேற்கே 5 கிலோ மீட்டர் தொலைவில் அரபுக் கடல் உள்ளது. பிணறாயி பஞ்சாயத்து கிராம் பிணறாயி மற்றும் எருவாட்டி என ஊர்களைக் கொண்டுள்ளது. பிணறாயி ஊராட்சி 19 வார்டு உறுப்பினர்களையும், பல துவக்கப் பள்ளிகளையும் கொண்டது.

மக்கள் தொகை பரம்பல் 
2011-ஆம் ஆண்டின் மக்கள் தொகை கணக்கெடுப்பின் படி, 3,922 வீடுகள் கொண்ட பிணறாயி கிராமத்தின் மொத்த மக்கள் தொகை 16,801 ஆகும். அதில் ஆண்கள் 7,786  மற்றும் 9,015  பெண்கள் ஆகவுள்ளனர். 6 வயதிற்குட்பட்ட குழந்தைகள் 1518 ஆகவுள்ளனர். பாலின விகிதம் 1000 ஆண்களுக்கு 1158 பெண்கள் வீதம் உள்ளனர். சராசரி எழுத்தறிவு 97.41% ஆகவுள்ளது. பிணறாயி கிராமத்தின் மக்கள் தொகையில் இந்துக்கள் 85.71%, இசுலாமியர்	13.49% மற்றும் பிறர் 0.50% ஆகவுள்ளனர்.

மேற்கோள்கள் 

கண்ணூர் மாவட்டம்
கண்ணூர் மாவட்டத்தில் உள்ள ஊர்களும் நகரங்களும்
ஜெ. கருணாநிதி

ஜெ. கருணாநிதி (J. Karunanidhi) ஓர் இந்திய அரசியல்வாதியும் தமிழக சட்டமன்ற உறுப்பினரும் ஆவார். இவர் 2021ஆம் ஆண்டு தமிழக சட்டசபைக்கான தேர்தலில் தியாகராய நகர் தொகுதியிலிருந்து திராவிட முன்னேற்றக் கழகத்தின் வேட்பாளராகப் போட்டியிட்டு தமிழக சட்டமன்றத்திற்குத் தேர்ந்தெடுக்கப்பட்டார்.

சட்டமன்ற உறுப்பினராக

மேற்கோள்கள் 

21-ஆம் நூற்றாண்டு இந்திய அரசியல்வாதிகள்
வாழும் நபர்கள்
தமிழ்நாடு சட்டமன்ற உறுப்பினர்கள்
திராவிட முன்னேற்றக் கழக அரசியல்வாதிகள்
16 ஆவது தமிழ்நாடு சட்டமன்ற உறுப்பினர்கள்
சென்னை அரசியல்வாதிகள்
எஸ்கேப் ஆர்ட்டிஸ்ட்ஸ் மோஷன் பிக்சர்ஸ்

எஸ்கேப் ஆர்ட்டிஸ்ட்ஸ் மோஷன் பிக்சர்ஸ் (Escape Artists Motion Pictures) என்பது இந்திய திரைப்படத் தயாரிப்பு நிறுவனம் ஆகும். இது தயாரிப்பாளர்கள் மதன், ஜேம்ஸ் ஆகியோரால் நிறுவப்பட்டது. 2010 இல் உருவாக்கப்பட்ட இது பல தமிழ்த் திரைப்படங்களைத் தயாரித்துள்ளது. இவர்கள் 2010 முதல் பல தமிழ்ப் படங்களின் விநியோகஸ்தர்களாகவும் செயல்பட்டுள்ளனர்.

தொழில் 
எஸ்கேப் ஆர்ட்டிஸ்ட்ஸ் மோஷன் பிக்சர்ஸ் முதன்முதலில் 2009 இல் தி எகனாமிக் டைம்சின் ஒரு கட்டுரையில் அறிவிக்கப்பட்டது. அதில் விடிவி கணேஷ் மற்றும் ஆர்.எஸ். இன்ஃபோடெயின்மென்ட்டின் எல்ரெட் குமார் மற்றும் ஆர். ஜெயராமன் ஆகியோருடன் கௌதம் மேனனின் விண்ணைத்தாண்டி வருவாயா படத்தின் தயாரிப்பாளராக நிறுவனம் இணைவதாக அறிவிக்கப்பட்டது. இந்த காதல் கதையில் சிலம்பரசன், திரிசா ஆகியோர் முக்கிய கதாபாத்திரங்களில் நடித்தனர். படத்திற்கு ஏ. ஆர். ரகுமான் இசையமைத்தார். படம் வெளியானதும், நேர்மறையான விமர்சனங்களைப் பெற்றது. பல விமர்சகர்கள் படத்திற்கு "நவீன கிளாசிக்" அந்தஸ்தைக் கொடுத்தனர். அதே நேரத்தில் வணிக ரீதியாக வெற்றிகரமான படமாகவும் ஆனது.

திரைப்படவியல்

தயாரிப்பாளர்

விநியோகஸ்தர்

குறிப்புகள்

வெளி இணைப்புகள் 

 அதிகாரப்பூர்வ தளம்

சென்னையில் உள்ள திரைப்படத் தயாரிப்பு நிறுவனங்கள்
எஸ். பி. இராஜ்குமார்

எஸ். பி இராஜ்குமார் (S. P. Rajkumar) என்பவர் ஒரு இந்திய திரைப்பட இயக்குநர் ஆவார். இவர் குறிப்பாக தமிழ் படங்களை இயக்குகிறார்.

தொழில் 
இவர் 1997 ஆம் ஆண்டு  ஒன்ஸ்மோர் திரைப்படத்திற்கான உரையாடல் எழுத்தாளராக தனது திரைப்பட வாழ்க்கையைத் தொடங்கினார். 2000 ஆம் ஆண்டில், இவர் தனது இரண்டாவது திரைப்படமான என் புருசன் குழந்தை மாதிரி படத்தை இயக்கினார். இது ஒரு தோல்விப் படமாக ஆனது. இவரது அடுத்தடுத்தடுத்த படங்களான பொன்மனம் (1998) ஒரு வெற்றி படமாகவும், கார்மேகம் (2003) ஒரு தோல்விப்படமாகவும் ஆனது. 2003 ஆம் ஆண்டில்  பாவனா நடிக்க தூதுவன் என்ற பெயரில் எடுப்பதாக இருந்த படம் நிறுத்தப்பட்டது.

ஆறு ஆண்டுகளுக்குப் பிறகுதான், இவர் தனது அடுத்த படமான அழகர் மலையைத் தொடங்கினார். இவரது ஐந்தாவது படமாக விஜய் முக்கிய கதாபாத்திரத்தில் நடித்த சுறா ஆகும்.

திரைப்படவியல்

இயக்குநராக

படங்கள்

தொடர்கள்

மேற்கோள்கள் 
 

வாழும் நபர்கள்
தமிழ்த் திரைப்படக் கதை, திரைக்கதை, வசன எழுத்தாளர்கள்
தமிழ்த் திரைப்பட இயக்குநர்கள்
கி (சுமேரியக் கடவுள்)

கி (Ki) சுமேரியர்களின் பூமியைக் குறிக்கும் பெண் கடவுள் ஆவார். இவர் வானத்தின் தலைமைக் கடவுளான அனுவின்  மனைவி ஆவார்.  அனு மற்றும் கி பெண் கடவுளுக்கு  பிறந்த கடவுளர்களையும், தேவதைகளையும் அனுன்னாகி என்பர். அனுன்னாகி கடவுளர்களில் புகழ்பெற்றவர் காற்றின் கடவுளான என்லில் ஆவார். பாபிலோனியர்கள் மற்றும் அக்காடியர்கள் காலத்தில் கி பெண் கடவுள், அனுவின் மனைவியாகப் போற்றப்பட்டார்.

இதனையும் காண்க
 சுமேரிய கடவுள்கள்

மேற்கோள்கள்

 Michael Jordan, Encyclopedia of Gods, Kyle Cathie Limited, 2002

நடுவண் கிழக்குத் தெய்வங்கள்
ஜம்மு காஷ்மீரில் இட ஒதுக்கீடு

ஜம்மு காஷ்மீர் (ஒன்றியப் பகுதி)யில் புதிய இட ஒதுக்கீடு கொள்கையை நடைமுறைப்படுத்த, இந்திய நாடாளுமன்றத்தின்  இரு அவைகளிலும் சூன் மற்றும் சூலை 2019-இல் ஜம்மு-காஷ்மீர் இடஒதுக்கீடு (திருத்தம்) மசோதா, 2019 நிறைவேற்றப்பட்டது.

மாநில அரசு பதவிகளில் நியமனம் மற்றும் பதவி உயர்வுகளில் இட ஒதுக்கீடு மற்றும் சில ஒதுக்கப்பட்ட பிரிவுகளுக்கு தொழில்படிப்பு கல்வி நிறுவனங்களில் இடஒதுக்கீடு வழகவும் இந்த சட்டம் வகை செய்கிறது. இடஒதுக்கீட்டில் தொழிற்கல்வி நிறுவனங்கள் மற்றும் அரசு மருத்துவக் கல்லூரிகள், அரசு பல் மருத்துவக் கல்லூரிகள் மற்றும் பாலிடெக்னிக் கல்லூரிகள் ஆகியவை அடங்கும். 

சமூகம் மற்றும் கல்வி ரீதியாக பின்தங்கிய வகுப்புகளைச் சேர்ந்த நபர்களுக்கு மாநில அரசு பதவிகளில் நியமனம் மற்றும் பதவி உயர்வுகளில் இட ஒதுக்கீடு வழங்க இந்த சட்டம் வகை செய்கிறது. இந்திய-பாகிஸ்தான் இடையே அமைந்த  உண்மையான கட்டுப்பாட்டுக் கோட்டை ஒட்டியுள்ள பகுதிகளில் வாழ்பவர்களையும், சமூக மற்றும் கல்வி ரீதியாக பின்தங்கிய வகுப்பினரையும் ஜம்மு-காஷ்மீர் இடஒதுக்கீடு (திருத்தம்) சட்டம், 2019 வரையறுக்கிறது. இந்த இடஒதுக்கீட்டின் எல்லைக்குள் சர்வதேச எல்லையை ஒட்டியுள்ள பகுதிகளில் வாழ்பவர்களையும் சேர்க்க இந்த இட ஒதுக்கீடுச் சட்டம் வகை செய்கிறது. மேலும், கட்டுப்பாட்டுக் கோட்டை ஒட்டிய பகுதியில் வாழ்பவர் அடிப்படையில் இட ஒதுக்கீட்டில் நியமிக்கப்பட்ட எந்தவொரு நபரும் குறைந்தது ஏழு ஆண்டுகள் அத்தகைய பகுதிகளில் பணியாற்ற வேண்டும் என்று சட்டம் கூறுகிறது. இந்த சட்டம் சர்வதேச எல்லையை ஒட்டிய பகுதிகளில் வசிக்கும் நபர்களுக்கும் இந்த நிபந்தனையை விரிவுபடுத்துகிறது. 

ஜம்மு காஷ்மீர் ஒன்றிய அரசு அறிவித்தபடி, ஆண்டு  வருமானம் 3 இலட்சம் ரூபாய் அல்லது வேறு தொகையைத் தாண்டிய எந்தவொரு நபரும் சமூக மற்றும் கல்வி ரீதியாக பின்தங்கிய வகுப்பினருக்குள் சேர்க்கப்படமாட்டார் என்று சட்டம் கூறுகிறது. இருப்பினும்  உண்மையான கட்டுப்பாட்டுக் கோட்டை ஒட்டிய பகுதிகளில் வசிக்கும் நபர்களுக்கு இந்த வருமான விலக்கு பொருந்தாது. மேலும் இந்த விலக்கு சர்வதேச எல்லையை ஒட்டிய பகுதிகளில் வசிக்கும் நபர்களுக்கும் பொருந்தாது என இட ஒதுக்கீடு திருத்தச் சட்டம்  கூறுகிறது.  

ஜம்மு காஷ்மீர் ஒன்றியத்தின் மலைப்பிரதேசங்களில் வாழும்  (Residents of Hill Area),  கல்வி மற்றும் சமூகத்தில் மிகவும் பின்தங்கிய வகுப்பினரான பகாரி மொழி பேசும் 9.6 இலட்சம் மக்கள் இந்த புதிய இட ஒதுக்கீடுச் சட்டத்தின் படி புதிதாக இட ஒதுக்கீடு 4% பெறுவர்

கல்வி மற்றும் அரசுப் பணிகளில் இட ஒதுக்கீடு விவரம் 
 பட்டியல் வகுப்பினர்களுக்கு (Scheduled Caste) - 8% 
 பட்டியல் பழங்குடியினர்களுக்கு (Scheduled Tribe) - 10% 
 பகுக்கப்பட்ட பிற சமூக சாதியினர் (Category Other social castes) - 4% 
 கட்டுப்பாட்டுக் கோடு மற்றும் பன்னாட்டு எல்லைபுறத்தில் வாழ்பவர்கள்  - 4% 
 பின்தங்கிய பகுதிகளில் வாழ்பவர்கள் (Residents of Backward Area (RBA) - 10% 
 மலைப்பிரதேசங்களில் வாழ்பவர்கள் (Residents of Hill Area) - 10% 
 பொருளாதாரத்தில் நலிந்தவர்கள் (Economic Weaker Section) - 10% 
 முன்னாள் இராணுவம், துணை-இராணுவப் படைகள் / காவல் துறை  - 6%
 மாற்றுத் திறானாளிகள் (Physical Disabilities) - 4%

இதனையும் காண்க
 பிற்படுத்தப்பட்டோர்
 கிரீமிலேயர்
 மிகவும் பிற்படுத்தப்பட்டோர்
 இதர பிற்படுத்தப்பட்ட வகுப்பினர்
 பட்டியல் சமூகத்தினரும் பட்டியல் பழங்குடியினரும்
 பொருளாதாரத்தில் நலிந்த பிரிவினர்
 முன்னேறிய வகுப்பினர்

மேற்கோள்கள்

ஜம்மு காஷ்மீர்
இந்தியாவில் இட ஒதுக்கீடு
அகானா

அஹானா (Ahana) என்பவர் ஒரு இந்திய நடிகை ஆவார். இவர் முதன்மையாக தமிழ் திரையுலகில் பணியாற்றுகிறார். மலையாள,   கன்னட படங்களிலும் நடித்துள்ளார்.

திரைப்பட வாழ்க்கை 
1993 ஆம் ஆண்டில் வெளியான தமிழ் திரைப்படமான அரண்மனைக்கிளி  படத்தில் அஹானா அறிமுகமானார். அவரது மலையாள திரைப்பட அறிமுகமானது 1994 இல் தி சிட்டி ஆகும்.

திரைப்படவியல்

மேற்கோள்கள்

வெளி இணைப்புகள்

கன்னடத் திரைப்பட நடிகைகள்
மலையாளத் திரைப்பட நடிகைகள்
20 ஆம் நூற்றாண்டின் இந்திய நடிகைகள்
தெலுங்குத் திரைப்பட நடிகைகள்
வாழும் நபர்கள்
தமிழ் நடிகைகள்
தமிழ்த் திரைப்பட நடிகைகள்
மதிப்பாய்வு செய்யப்படாத மொழிபெயர்ப்புகளைக் கொண்ட பக்கங்கள்
கார்டிசோமா

கார்டிசோமா (Cardisoma) என்பது பெரிய அளவிலான நில நண்டுகளின் பேரினமாகும். இந்த பேரினத்தின்கீழ் இருந்த 7 சிற்றினங்களில் மூன்று சிற்றினங்கள் இப்போது டிசுகோபிளாக்சில் வைக்கப்பட்டுள்ளன. கார்டிசோமாவில் எஞ்சியிருக்கும் நான்கு சிற்றினங்கள் வெப்பமான கரையோரப் பகுதிகளில் காணப்படுகின்றன. இளம் உயிரிகள் பெரும்பாலும் ஊதா-நீல நிற மேலோடுகொண்டிருக்கும். மேலும் ஆரஞ்சு-சிவப்பு கால்களைக் கொண்டுள்ளன (செல்லப்பிராணி வர்த்தகத்தில் பிரபலமடைவதற்கு இது வழிவகுக்கும்). மேலும் இவை வண்ணமயமானவை. முதிர்வடையும் போது இவற்றின் நிறங்கள் மங்கிப்போகின்றன. மேலும் ஆண் நண்டினை விடப் பெண் நண்டு மந்தமாக இருக்கலாம். பிட்லர் நண்டுகளை விட மென்மையானவை. வலது அல்லது இடது இடுக்கி கால்களில் பொதுவாக ஒன்று மற்றதை விட மிகப்பெரியது. இவை அனைத்துண்ணி வகையின. ஆனால் முதன்மையாகத் தாவரப் பொருட்களை உண்ணுகின்றன.

சிற்றினங்கள் 
கார்டிசோமா பேரினத்தின் கீழ் நான்கு சிற்றினங்கள் உள்ளன. இவற்றின் விவரம் அட்டவணையில் கொடுக்கப்பட்டுள்ளது.

மேலும் காண்க 

 Tuerkayana - முன்னர் காணப்படும் நண்டுகள் வைத்திருக்கும் ஒரு பேரினம் Discoplax மற்றும் Cardisoma

மேற்கோள்கள்

வெளி இணைப்புகள் 

  
 

நண்டுகள்
நண்டு பேரினங்கள்
கணுக்காலி பேரினங்கள்
1971-ல் இந்தியா

இந்திய குடியரசில் 1971ஆம் ஆண்டின் நிகழ்வுகள்.

பதவியில் இருப்பவர்கள் 

 இந்தியக் குடியர்சுத் தலைவர் - வி.வி.கிரி
 இந்தியப் பிரதமர் - இந்திரா காந்தி
 இந்தியத் தலைமை நீதிபதி - ஜெயந்திலால் சோட்டலால் ஷா (ஜனவரி 21 வரை), சர்வ் மித்ரா சிக்ரி (ஜனவரி 22 முதல்)

ஆளுநர்கள் 

 அசாம் - பிரஜ் குமார் நேரு
 பீகார் - தேவ காந்த பருவா
 குஜராத் - ஸ்ரீமன் நாராயண்
 ஹரியானா - பிரேந்திர நாரயண் சக்கரபர்த்தி
 இமாச்சல பிரதேசம் -எஸ். சக்கரவர்த்தி
 ஜம்மு-காஷ்மீர் -பக்வான் சகாய்
 கர்நாடகா - தர்ம வீரா
 கேரளா - வி. விசுவநாதன்
 மத்தியப் பிரதேசம் - சத்ய நாராயண் சின்கா
 மகாராஷ்டிரா - அலி யவர் ஜங்
 நாகாலாந்து - பிரஜ் குமார் நேரு
 ஒடிசா - சவுகத்துல்லா ஷா அன்சாரி
 பஞ்சாப் - தாதசாகேப் சிந்தநானி பவதே
 ராஜஸ்தான் - சர்தார் உக்கம் சிங்
 தமிழ்நாடு - கோதர்தாஸ் காளிதாஸ் ஷா
 உத்தரப்பிரதேசம் - பேஜவாடா கோபால் ரெட்டி
 மேற்கு வங்கம் -  சாந்தி சுவரூப் தவான்

நிகழ்வுகள் 

 ஜனவரி 25 - இமாச்சலப் பிரதேசம் இந்தியாவின் 18வது மாநிலமாகவும், கிழக்கு பஞ்சாப் அதன் தற்போதைய வடிவமான பிஸ்த் தோவாப் குறைக்கப்படுகிறது.
 ஏப்ரல் 19 - வங்காளதேசத்தின் தற்காலிக அரசாங்கம் நாடுகடத்தப்பட்டு மேற்கு வங்கத்திற்குத் தப்பி ஓடியது.
 ஆகஸ்ட் 25 - முன்னாள் கிழக்கு பாகிஸ்தான் மற்றும் கிழக்கு வங்கம் வெள்ளத்தில் மூழ்கின; ஆயிரக்கணக்கானோர் இப்பகுதியை விட்டு வெளியேறுகிறார்கள்.
 செப்டம்பர் 29 - இந்தியாவின் ஒரிசா மாநிலத்தில் வங்காள விரிகுடாவில் ஏற்பட்ட சூறாவளி 10,000 பேரைக் கொன்றது.
 3 டிசம்பர் - 17 டிசம்பர்: 90,000 பாகிஸ்தான் துருப்புக்கள் சரணடைந்த பின்னர் கிழக்கு பாகிஸ்தானுக்கு எதிராக இந்தியா பாகிஸ்தான் இரண்டாவது பெரிய போர் முடிவடைந்தது. கிழக்கு பாகிஸ்தானிலிருந்து புதிய நாடு வங்காளதேசம் உருவாக்கப்பட்டது.
 டிசம்பர் 3 - 1971 இந்திய-பாகிஸ்தான் போர் தொடங்கியது, பாகிஸ்தான் 9 இந்திய விமான நிலையங்களைத் தாக்கியது. அடுத்த நாள் இந்தியா கிழக்கு பாகிஸ்தான் மீது பெரிய படையெடுப்பை நடந்தது.
 3 டிசம்பர் - 4 டிசம்பர் இரவு: இந்தியக் கடற்படையின் ஐ.என்.எஸ் ராஜ்புத் பாகிஸ்தானின் நீர்மூழ்கிக் கப்பலான பி.என்.எஸ் காசி(முன்னாள் யுஎஸ்எஸ் டையப்லோ)யினை மூழ்கடித்தது.
 டிசம்பர் 16 - வங்கதேசத்தின் வெற்றி நாள் : பாகிஸ்தான் ராணுவம் கூட்டுப் படை முன் சரணடைந்தது, அதாவது முக்தி பஹினி (சுதந்திரப் படை) மற்றும் இந்திய ஆயுதப்படைகள், பாகிஸ்தான் உள்நாட்டுப் போரை அதிகாரப்பூர்வமாக முடிவுக்குக் கொண்டு வந்து, புதிய தேசிய மாநிலமான வங்கதேசம் உருவாக்கியது

விளையாட்டு 

 லெஸ்லி கிளாடியசுக்கு (வளைதடிப் பந்தாட்ட வீரர்) பத்மசிறீ விருது வழங்கப்பட்டது.

பிறப்புகள் 

 பிப்ரவரி 4 - கீதா கொத்தப்பள்ளி, அரசியல்வாதி-அரகு நாடாளுமன்ற உறுப்பினர்
 மே 1 - அஜித் குமார், நடிகர் மற்றும் மோட்டார் பந்தய ஓட்டுநர்.
 ஜூன் 21 - கர்னூல்நாடாளுமன்ற உறுப்பினர் பட்டா ரேணுகா .
 4 ஜூலை - சிவகுமார் வீரசாமி, விஞ்ஞானி.
 17 ஜூலை - சவுந்தர்யா, நடிகை (இ. 2004).
 ஆகஸ்ட் 5 - ஜூட் மெனிசஸ், பீல்ட் ஹாக்கி வீரர்.
 ஆகஸ்ட் 8 - ஃபீல்ட் ஹாக்கி வீரர் இரமன்தீப் சிங்.
 செப்டம்பர் 2 - பவன் கல்யாண், நடிகர் & திரைப்பட இயக்குநர்.
 19 நவம்பர்
 சுந்தீப் மலானி, திரைப்பட இயக்குநர்
 கீரன் ரிஜிஜு, அரசியல்வாதி, அருணாச்சல் மேற்கு பகுதியைச் சேர்ந்த நாடாளுமன்ற உறுப்பினர், மத்திய உள்துறை அமைச்சர் .
  டிசம்பர் 18 - பார்கா தத், தொலைக்காட்சி பத்திரிகையாளர்.
 டிசம்பர் 25 - சந்தோஷ் ஜார்ஜ் குலங்கரா, தொழிலதிபர்.

உயிரிழப்புகள் 

 டெபாக்கி போசு, திரைப்பட இயக்குநர், எழுத்தாளர் மற்றும் நடிகர் (பி. 1898).
 கேசவ்ராவ் டேட், நடிகர் (பி. 1889).

மேலும் காண்க 

 1971 இன் பாலிவுட் படங்களின் பட்டியல்

இந்தியா ஆண்டு
துர்கயானா

துர்கயானா (Tuerkayana) என்பது பெரிய நில நண்டுகளின் பேரினமாகும். இந்தப் பேரினம், கார்டிசோமா பேரினத்திலிருந்து இரண்டு சிற்றினங்களையும், திசுகோபிளாக்சு பேரினத்திலிருந்து இரண்டு சிற்றினங்ளையும் கொண்டு ஜிகார்சினிடே குடும்பத்தினை 2018 பிற்பகுதியில் வகைபிரித்தல் மறு தேர்வுக்குப்பின் உருவாக்கப்பட்டது. மறு உருவாக்கத்தின் காரணமாக லெப்டோகிராப்சொடெசு என்ற பேரினத்தினைக் கொண்ட லெப்டோகிராப்சொடிடே குடும்பமும் தோற்றுவிக்கப்பட்டது.

இனங்கள் 
துர்கயானா பேரினமானது நான்கு சிற்றினங்களை உள்ளடக்கியது:

 துர்கயானா செலசுடே (என்ஜி & கினோட், 2001) (முன்பு திசுகோபிளாக்சு)
 துர்கயானா ஹர்டைப்சு (டானா, 1851) (முன்பு கார்டிசோமா)
 துர்கயானா மேக்னம் (என்ஜி & ஷிஹ், 2015) (முன்பு திசுகோபிளாக்சு)
 துர்கயானா ரோட்டன்டம் (குவே & கெய்மார்ட், 1824) (முன்பு கார்டிசோமா)

மேற்கோள்கள்

வெளி இணைப்புகள் 

  
 

நண்டுகள்
நண்டு பேரினங்கள்
சா. மு. நாசர்

சா. மு. நாசர் என்பவர் ஒரு தமிழக அரசியல்வாதி மற்றும் தமிழக  அமைச்சராவாரும். திமுகவைச் சேர்ந்தவரான சா.மு. நாசர் 2016 தமிழ்நாடு சட்டமன்றத் தேர்தலில் தமிழக சட்டமன்றத்துக்கு தி.மு.க. சார்பில்  ஆவடி சட்டமன்றத் தொகுதியில்  போட்டியிட்டு மாஃபா பாண்டியராஜனிடம் சொற்ப வாக்குகள் வித்தியாசத்தில் தோல்வியுற்றார். 2021 தமிழ்நாடு சட்டமன்றத் தேர்தலில் அதே தொகுதியில் இருந்து சட்டமன்ற உறுப்பினராக மீண்டும் தேர்ந்தெடுக்கபட்டார். இதையடுத்து 2021 மே 7 அன்று தமிழக பால்வளத் துறை (பால் வளம் மற்றும் பால் பண்ணை வளர்ச்சி) அமைச்சசராக பதவியேற்றார்.. 9 மே 2023 அன்று அமைச்சர் பதவியிலிருந்து நீக்கப்பட்டார். 29 செப்டம்பர் 2024 அன்று நடைபெற்ற அமைச்சரவை மாற்றத்தில் சிறுபான்மையினர் நலத்துறை அமைச்சராகப் பதவியேற்றார். இவர் திருவள்ளூர் தெற்கு மாவட்ட திமுக செயலாளராக உள்ளார்.

குறிப்புகள் 

தமிழ்நாட்டு அமைச்சர்கள்
திருவள்ளூர் மாவட்ட நபர்கள்
16 ஆவது தமிழ்நாடு சட்டமன்ற உறுப்பினர்கள்
திராவிட முன்னேற்றக் கழக அரசியல்வாதிகள்
திராவிட முன்னேற்றக் கழக அமைச்சர்கள்
போத்தா

போத்தா (மலாய்: Bota) என்பது மலேசியாவின் பேராக் மாநிலத்தில், பேராக் தெங்ஙா மாவட்டத்தில் உள்ள ஒரு துணை மாவட்டக் கிராமப்பகுதி ஆகும். முக்கிம் என்று அழைக்கப் படுகிறது. இரு பகுதிகளை உள்ளடக்கியது: போத்தா கிரி (Bota Kiri) மற்றும் போத்தா கானான் (Bota Kanan). இரு பகுதிகளும் பேராக் நதியால் பிரிக்கப்பட்டு உள்ளன. போத்தா அதன் டுரியான் பழங்களுக்கு நன்கு அறியப் பட்ட கிராமப் பகுதியாகும்.

வரலாறு
போத்தா பகுதியின் பழைய பெயர் பிரம்மன் இந்திரா (Brahman Indera).  பூதம் எனும் சொல்லில் இருந்து போத்தா எனும் சொல் உருவாகி இருக்கலாம் என்று நம்பப் படுகிறது. இந்தப் பகுதியின் பெயர் 18-ஆம் நூற்றாண்டில் இங்கு இருந்த ஒரு மாபெரும் பூதத்தின் பெயருடன் இணைந்து வந்ததாக  உள்ளூர்வாசிகள் நம்புகிறார்கள். 

உள்ளூர்வாசிகளின் நம்பிக்கையின்படி போத்தா என்பது குகைகளில் மறைந்து வாழும் ஒரு பெரிய இராட்ச பூதமாகும்.) அந்தப் பூதத்தின் பெயரில் அந்த இடத்திற்கும் பெயர் வந்து இருக்கலாம் என்று இன்றும் நம்புகிறார்கள்.

மக்கள் விவரங்கள்
இங்கு மலாய் மக்கள் அதிகமாக வாழ்கிறார்கள். இவர்களை மூன்று முக்கியக் குழுக்களாகப் பிரிக்கலாம். பஞ்சார் (Banjar) மக்கள்; பேராக் மாநிலப் பூர்வீக மக்கள்; மற்றும் கெடா மாநிலப் பூர்வீக மக்கள். பஞ்சார் மக்கள் என்பவர்கள் போர்னியோ, கலிமந்தான் பகுதியைப் பூர்வீகமாகக் கொண்டவர்கள்.

போத்தாவின் பெரும்பான்மையான மக்கள் பேராக் மாநிலப் பூர்வீகவாசிகள். இவர்கள் பேராக் ஆற்றின் கரைகளில் குடியமர்ந்து உள்ளனர். கெடா பூர்வீகவாசிகள் 1960-களில் இந்த நகரத்திற்கு குடிபெயர்ந்தனர். இப்பகுதியில் ஜாவானிய மற்றும் பூகிஸ் மக்களின் தடயங்களும் உள்ளன.

சீனர்களும் இந்தியர்களும் சிறுபான்மையினராக உள்ளனர்

மேற்கோள்கள்

வெளி இணைப்புகள்

மலேசிய நகரங்கள்
பேராக்
சி. வெ. கணேசன்

சி. வெ. கணேசன் (C. V. Ganesan) என்பவர் திராவிட முன்னேற்றக் கழகத்தின் அரசியல்வாதியும், திட்டக்குடி தொகுதி சட்டமன்ற உறுப்பினரும் தமிழ்நாடு அமைச்சரவையில் தொழிலாளர் நலன் மற்றும் திறன் மேம்பாட்டுத்துறை அமைச்சரும் ஆவார்.

இளமை
1959ஆம் ஆண்டு சூன் 16ஆம் நாள் தமிழ்நாட்டில் உள்ள கடலூர் மாவட்டம் திட்டக்குடி வட்டம் கழுதூர் கிராமத்தில் வெங்கடன் மற்றும் சின்னம்மாள் தம்பதியரின் மகனாகப் பிறந்தார்.

கல்வி
வேலூர் முத்துரங்கம் அரசுக் கல்லூரியில் இளங்கலைப் பட்டத்தினை முடித்த கணேசன், 1984ஆம் ஆண்டு சென்னை பல்கலைகழத்தில் முதுகலைப் படிப்பும், 1986ஆம் ஆண்டு அண்ணமலை பல்கலைக்கழகத்தில் இளங்கலை கல்வியியல் படிப்பினை முடித்தார். திருச்சிராப்பள்ளி அரசு சட்டக் கல்லூரியில் இளங்கலைச் சட்டப் படிப்பினையும் இவர் முடித்துள்ளார்.

அரசியல் பயணம்
சிறுவயது முதலே அரசியல் மீதும் திராவிட முன்னேற்றக் கழகத்தின் கொள்கை மீதும் பற்று கொண்டிருந்தார் சி. வெ. கணேசன்

முதல்முறை சட்டமன்ற உறுப்பினர் 
1989ஆம் ஆண்டு நடைபெற்ற தமிழ்நாடு சட்டமன்ற தேர்தலில் கடலூர் மாவட்டம் மங்களூர் சட்டமன்றத் தொகுதியில் திராவிட முன்னேற்றக் கழகம் சார்பில் போட்டியிட்டு முதன்முறையாக சட்டமன்ற உறுப்பினராக தேர்ந்தெடுக்கப்பட்டார்.

நாடாளுமன்ற உறுப்பினர் 
1996ஆம் ஆண்டு நடைபெற்ற நாடாளுமன்றத் தேர்தலில் சிதம்பரம் தொகுதியில் இருந்து நாடாளுமன்ற உறுப்பினராக தேர்ந்தெடுக்கப்பட்டு பணியாற்றி உள்ளார்.

மீண்டும் சட்டமன்ற உறுப்பினர் 
2004ஆம் ஆண்டு நடைபெற்ற தமிழ்நாடு சட்டமன்ற இடைதேர்தலில் தேர்தலில் மங்களூர் சட்டமன்றத் தொகுதியில் திமுக கட்சி சார்பில் போட்டியிட்டு இரண்டாவது முறையாக சட்டமன்ற உறுப்பினராக தேர்ந்தெடுக்கப்பட்டார்.

2016ஆம் ஆண்டு தமிழ்நாடு சட்டமன்ற தேர்தலில் திமுக சார்பில் திட்டக்குடி சட்டமன்றத் தொகுதியில் போட்டியிட்டு சட்டமன்ற உறுப்பினராக தேர்ந்தெடுக்கப்பட்டு பணியாற்றினார்.

தமிழ்நாடு அமைச்சரவையில் அமைச்சர் 
2021ஆம் ஆண்டு தமிழ்நாடு சட்டமன்ற தேர்தலில் திமுக சார்பில் திட்டக்குடி சட்டமன்றத் தொகுதியில் போட்டியிட்டு சட்டமன்ற உறுப்பினராக தேர்ந்தெடுக்கப்பட்டு பணியாற்றுகிறார். இதன் பின்னர் மு. க. ஸ்டாலின் அமைச்சரவையில்  தொழிலாளர் நலன் மற்றும் திறன் மேம்படுத்துறை அமைச்சராக உள்ளார்.

குடும்பம் 
இவர் பவானி என்பவரை வாழ்க்கை துணைவியாக ஏற்றார். இந்த இணையருக்கு கவிதா லட்சுமி, கனிமொழி, கலையரசி, சிந்துஜா நிவேசு என்ற நான்கு மகள்களும் வெங்கடேசன் என்ற ஒரு மகனும் உள்ளனர். இவரது மனைவி பவானி, 9 திசம்பர் 2021 அன்று காலமானார்.

மேற்கோள்கள் 

வாழும் நபர்கள்
திராவிட முன்னேற்றக் கழக அரசியல்வாதிகள்
15 ஆவது தமிழ்நாடு சட்டமன்ற உறுப்பினர்கள்
16 ஆவது தமிழ்நாடு சட்டமன்ற உறுப்பினர்கள்
தமிழ்நாட்டு அமைச்சர்கள்
மா. மதிவேந்தன்

மா. மதிவேந்தன் (பிறப்பு: 25 திசம்பர் 1984) ஒரு தமிழ்நாட்டு அரசியலர் மற்றும் மருத்துவர் ஆவார். திராவிட முன்னேற்றக் கழக (திமுக) உறுப்பினரான இவர், மே 2021 முதல் இராசிபுரம் தொகுதிக்கான தமிழ்நாடு சட்டப் பேரவை உறுப்பினராகவும் மு. க. ஸ்டாலின் தலைமையிலான மாநில அமைச்சரவையில் அமைச்சராகவும் பணியாற்றி வருகிறார்.

கல்வி 
இவர் 2002-இல் இராசா முத்தையா அரசு மருத்துவக் கல்லூரியில் சேர்ந்து இளநிலை மருத்துவம் மற்றும் அறுவையியல் மற்றும் எம்.டி. பயின்றார்.

தனி வாழ்க்கை 
தற்போது இவர் இராசிபுரத்தில் வசித்து வருகிறார். இவருக்கு சிவரஞ்சினி என்ற மனைவியும்,  ஒரு மகளும் உள்ளனர். இவரது தந்தை அருந்ததிய சமூகத்தை சேர்ந்த மருத்துவர் மாயவன். இவர் நாமக்கல் சட்டமன்ற தொகுதியிலும் ராசிபுரம் மக்களவை தொகுதியிலும் போட்டியிட்டு தோல்வியடைந்தார். திமுகவில் இருந்த இவர் வைகோ திமுகவில் இருந்து வெளியேற்றப் பட்ட போது அவருடன் வெளியேறி மதிமுகவில் சேர்ந்தார். பின்பு சில ஆண்டுகள் கழித்து மீண்டும் திமுகவுக்கே வந்தார். நாமக்கல்லில் சாந்தி மருத்துவமனையை நடத்தி வருகிறார். தற்போது மதிவேந்தன் அம்மருத்துவமனையின் பொறுப்பை எடுத்து நடத்தி வருகிறார்.

அரசியல் 
இவர் 2021 தமிழ்நாடு சட்டமன்றத் தேர்தலில் நாமக்கல் மாவட்டம், இராசிபுரம் சட்டமன்றத் தொகுயில் முன்னாள் அமைச்சர் சரோஜாவை தோற்கடித்து சட்டமன்ற உறுப்பினராக தேர்ந்தெடுக்கப்பட்டார். இதையடுத்து 2021 மே 7 அன்று சுற்றுலா துறை அமைச்சசராக பதவியேற்றார். உதயநிதி ஸ்டாலின் அமைச்சராக பதவியேற்ற பொழுது பல அமைச்சர்களின் துறைகள் மாற்றப்பட்டன அதில் மதிவேந்தனுக்கு வனத்துறை ஒதுக்கப்பட்டது, இவரிடமிருந்த சுற்றுலாதுறை முன்பு வனத்துறையை பார்த்த அமைச்சர் ராமச்சந்திரனுக்கு ஒதுக்கப்பட்டது

மேற்கோள்கள் 

1984 பிறப்புகள்
வாழும் நபர்கள்
நாமக்கல் மாவட்ட நபர்கள்
திராவிட முன்னேற்றக் கழக அரசியல்வாதிகள்
16 ஆவது தமிழ்நாடு சட்டமன்ற உறுப்பினர்கள்
தமிழ்நாட்டு அமைச்சர்கள்
காற்றுக்கென்ன வேலி (தொலைக்காட்சித் தொடர்)

ராஜா பார்வை என்பது 18 சனவரி 2021 ஆம் ஆண்டு முதல் விஜய் தொலைக்காட்சியில் திங்கள் முதல் சனி வரை பகல் 1 மணிக்கு ஒளிபரப்பான குடும்ப காதல் நாடகத் தொடர் ஆகும். இது 'மொஹார்' என்ற வங்காள மொழித் தொடரின் மறு ஆக்கம் ஆகும்.

இந்த தொடர் 'தஞ்சை ஆர்.கே' என்பவர் இயக்கத்தில் 'பிரியங்கா குமார்' மற்றும் 'சுவாமிநாதன் ஆனந்தராமன்' ஆகியோர் முன்னணி கதாபாத்திரத்தில் நடிக்க 'அபிஷேக் ரெகே' என்பவர் எண்டெமால் ஷைன் இந்தியா என்ற நிறுவனத்தின் மூலம் தயாரித்துள்ளார். இந்த தொடரின் இறுதி அத்தியாயம் 30 செப்டம்பர் 2023 அன்று ஒளிபரப்பப்பட்டது மற்றும் 809 அத்தியாயங்களுடன் நிறைவு பெற்றது.

நடிகர்கள்

முதன்மை கதாபாத்திரம்
 பிரியங்கா குமார் - வெண்ணிலா
 தர்ஷன் கே. ராஜு (2021) →  சுவாமிநாதன் ஆனந்தராமன்  (2021-2023) - சூர்யா மகாதேவன்
 மாளவிகா அவினாஷ் (2021) → ஜோதி ராய் (2021-2023) → ஹர்ஷா நாயர் (2023) - சாரதா மகாதேவன்
 பானு பிரகாஷ் - மகாதேவன்

துணைக் கதாபாத்திரங்கள்
 ஜனனி அசோக் - மது  
 ஸ்ரீதேவி அசோக் - சியாமளா 
 மானஷ் சாவளி - மாதவன் 
 மதன் - விஷ்ணு  
 ஆட்சிதா அசோக் - அபி  
 ரேஸ்மா - சௌமியா  
 பிரீத்தா ரெட்டி - ஆனந்தி  
 ஹேமா ராகேஷ் - இந்துமதி  
  ஆர்த்தி ராம்குமார் - பானுமதி 
 தருண் மாஸ்டர் - சிவநாதம்  
 வீனா வெங்கடேஷ் - மீனாட்சி  
 சிவகுமார் 
 பத்மினி - வாசுகி  
 நளினிகாந்த் - வரதராஜன்  
 சியாம் சுந்தர் 
 சாமி - மரகதம்

நேர அட்டவணை
இந்த தொடர் 18 சனவரி 2021 முதல் 13 மார்ச்சு 2021 வரை திங்கள் முதல் வெள்ளி வரை பகல் 1:30 மணிக்கு ஒளிபரப்பானது. பின்னர் 15 மார்ச்சு 2021 முதல் நேரம் மாற்றப்பட்டு திங்கள் முதல் சனி வரை மாலை 6:30 மணிக்கும் பின்னர் 12 ஜூலை 2021 முதல் மாலை 6 மணிக்கும் ஒளிபரப்பானது.

மதிப்பீடுகள் 
கீழேயுள்ள அட்டவணையில் நீல எண்கள் மிகக் குறைந்த மதிப்பீடுகளையும் சிவப்பு எண்கள்  மிக உயர்ந்த மதிப்பீடுகளைக் குறிக்கும்.

சர்வதேச ஒளிபரப்பு
 இந்த தொடர் விஜய் தொலைக்காட்சி மற்றும் விஜய் தொலைக்காட்சி எச்டி (உயர் வரையறு தொலைக்காட்சி) மூலம் உலகம் முழுதுவதும் ((ஆசியா: இலங்கை, தென்கிழக்காசியா), ஐரோப்பா, அமெரிக்காக்கள், மத்திய கிழக்கு நாடுகள்) போன்ற நாடுகளில் பார்க்க முடியும்.
 இந்த தொடரின் பகுதிகள் ஹாட் ஸ்டார் என்ற இணைய மூலமாகவும் பார்க்க முடியும்.

மேற்கோள்கள்

வெளி இணைப்புகள்
 

விஜய் தொலைக்காட்சி நிகழ்ச்சிகள்
தமிழ்த் தொலைக்காட்சி நாடகங்கள்
தமிழகத்தின் தொலைக்காட்சி நிகழ்ச்சிகள்
தமிழ் காதல் தொலைக்காட்சி நாடகங்கள்
தமிழ் குடும்பத் தொலைக்காட்சி தொடர்கள்
2020களில் தமிழ்த் தொலைக்காட்சி நிகழ்ச்சிகள்
2021 இல் தொடங்கிய தமிழ்த் தொலைக்காட்சி நிகழ்ச்சிகள்
தமிழ்த் தொலைக்காட்சி நிகழ்ச்சிகள்
வங்காளியில் இருந்து மறு-ஆக்கம் செய்யப்பட்ட தமிழ்த் தொலைக்காட்சித் தொடர்கள்
2023 இல் நிறைவடைந்த தமிழ்த் தொலைக்காட்சி நிகழ்ச்சிகள்
என். கயல்விழி செல்வராஜ்

என். கயல்விழி செல்வராஜ் (N. Kayalvizhi Selvaraj) என்பவர் ஓர் இந்திய அரசியல்வாதியும், திராவிட முன்னேற்றக் கழகத்தினைச் சார்ந்த தமிழக அமைச்சரும் ஆவார். 
 
கயல்விழி எம்.காம்., பி.எட்., படித்துள்ளார். இவரது கணவர் கே. செல்வராஜ் ஒரு வழக்கறிஞராவார். இந்த இணையருக்கு எஸ். திலீபன், வழக்கறிஞருக்கு படித்த எஸ். கே. உதயசூரியன் ஆகிய மகன்கள் உள்ளனர்.

இவர் 2021 தமிழ்நாடு சட்டமன்றத் தேர்தலில், திருப்பூர் மாவட்டத்தில் உள்ள தாராபுரம் சட்டமன்றத் தொகுயில் சட்டமன்ற உறுப்பினராக  தேர்ந்தெடுக்கபட்டார். இதையடுத்து 2021 மே 7 அன்று ஆதிதிராவிடர் நலத்துறை (ஆதி திராவிடர் நலன், மலைவாழ் பழங்குடியினர்கள் மற்றும் கொத்தடிமை தொழிலாளர்கள் நலன்) அமைச்சசராக பதவியேற்றார்.

மேற்கோள்கள் 

வாழும் நபர்கள்
திராவிட முன்னேற்றக் கழக அரசியல்வாதிகள்
16 ஆவது தமிழ்நாடு சட்டமன்ற உறுப்பினர்கள்
தமிழ்நாட்டு அமைச்சர்கள்
தமிழ்நாட்டு பெண் அமைச்சர்கள்
க. மாரிமுத்து

க. மாரிமுத்து (Marimuthu K.) ஓர் இந்திய அரசியல்வாதி. திருவாரூர் மாவட்டத்தின் திருத்துரைபூண்டி தொகுதியைச் சேர்ந்த தமிழக சட்டமன்ற உறுப்பினராகவும், இந்திய கம்யூனிஸ்ட் கட்சியின் உறுப்பினராகவும் உள்ளார். இவர் வணிகவியல் பட்டதாரி ஆவார். இவர் 1994இல் அரசியலில் ஈடுபடத் துவங்கினார். 2021 தேர்தல்களில் திமுக தலைமையிலான மதச்சார்பற்ற முற்போக்கு கூட்டணியின் சார்பாக திருவாரூர் மாவட்டத்தின் திருத்துரைபூண்டி தொகுதியில் போட்டியிட்டு 97092 வாக்குகள் பெற்று சட்டமன்ற உறுப்பினராகத் தேர்வானார்.

சான்றுகள் 

வாழும் நபர்கள்
16 ஆவது தமிழ்நாடு சட்டமன்ற உறுப்பினர்கள்
திருவாரூர் மாவட்ட நபர்கள்
இஞ்சேரா

இஞ்சேரா என்பது புளித்த நொதித்த டெஃப் மாவினால் செய்யப்படும் தட்டை ரொட்டி வகையாகும். பஞ்சு போன்ற மென்மையான அமைப்பைக் கொண்ட இந்த ரொட்டி வகை, எத்தியோப்பியா மற்றும் எரித்திரியா ஆகிய இரண்டு நாடுகளின் தேசிய உணவாகவும் பாரம்பரிய உணவாகவும் உள்ளது.

தயாரிப்பு 
கேழ்வரகு குடும்பத்தைச் சேர்ந்த டெஃப் எனும் வகைச் செடியின் விதைகளை அரைத்து மாவாக்கி நொதிப்பதன் மூலம் இஞ்சேரா தயாரிக்கப்படுகிறது. டெஃப் செடி பீடபூமிகளில் மட்டுமே வளரும் என்பதாலும் அதற்கு போதுமான அளவு மழை நீர் தேவைப்படும் என்பதாலும் விலைமதிப்பான பொருளானது டெஃப் மாவு. இந்தக் காரணத்தினால் அரிசி மாவு, கோதுமை மாவு, பார்லி மாவு, கம்பு மாவு, சோளமாவு ஆகியவற்றிலும் இஞ்சேரா தயாரிக்கப்படுகிறது.

மாவுடன் தேவையான அளவு நீர் சேர்த்து அதை இரண்டு அல்லது மூன்று நாட்கள் நொதிக்க விட வேண்டும். நொதியாகுவதற்கு எர்ஷோ என்கிற மஞ்சள் நிற பாரம்பரிய திரவம் ஒன்று பயன்படுகிறது. இத்திரவம் சேர்ப்பதனால் பஞ்சு போன்ற மென்மையான தன்மை இந்த ரொட்டிக்கு கிடைக்கிறது.

ஒப்பீடு 
இந்திராவின் வட்ட வடிவத்தாலும் பஞ்சு போன்ற தன்மையாலும் பிரெஞ்சின் உணவான கிரீப்புடனும் இந்திய உணவான தோசையுடனும் தென்னிந்திய உணவான அப்பத்துடனும் ஒப்பிடப்படுகிறது. இஞ்சேரா வடிவத்தில் மேற்சொன்ன உணவுகளுடன் ஒப்பி இருப்பினும், தோற்றத்தில் தனித்துவமானது.

இஞ்சேராவின் மேற்பகுதியில் குழிப்போன்ற பகுதிகளைக் காண முடியும். இந்த குழிகள் அதை இன்னும் மிருதுவாக்குவதோடு தொட்டுக் கொண்டு உண்ணவும் சௌகரியம் ஏற்படுத்துகிறது. இரண்டு வேறு நாடுகளின் பாரம்பரிய உணவாக விளங்கும் இஞ்சேரா, இன்றளவும் பரவலாக உண்ணப்படும் உணவாக இருக்கிறது. தயாரிப்பு முறைகள் மாறினாலும், இஞ்சேரா எத்தியோப்பிய மற்றும் எரித்திரிய வீடுகளின் அன்றாட உணவாக உள்ளது.

மேற்கோள்கள் 

ரொட்டி வகைகள்
தி மார்வெல்ஸ்

தி மார்வெல்ஸ் () என்பது 2023 ஆம் ஆண்டு வெளியான அமெரிக்க நாட்டு மீநாயகன் திரைப்படம் ஆகும். இது மார்வெல் வரைகதை கதாபாத்திரமான கேப்டன் மார்வெல் / கரோல் டான்வர்ஸ் போன்ற கற்பனை கதாபாத்திரங்களை மையமாக வைத்து மார்வெல் ஸ்டுடியோஸ் என்ற நிறுவனம் தயாரிக்க வால்ட் டிஸ்னி ஸ்டுடியோஸ் மோஷன் பிக்சர்ஸ் என்ற நிறுவனம் விநியோகம் செய்கிறது. இது 2019 ஆம் ஆண்டு வெளியான கேப்டன் மார்வெல் என்ற திரைப்படத்தின் தொடர்ச்சியாகவும் மற்றும் 2021 ஆம் ஆண்டு வெளியான மிஸ். மார்வெல் என்ற டிஸ்னி+ தொடரின் தொடர்ச்சியாகவும் மார்வல் திரைப் பிரபஞ்சத்தின் முப்பத்தி மூன்றாவது திரைப்படமும் ஆகும்.

இந்த திரைப்படத்தை நியா டகோஸ்டா என்பவர் இயக்க, கேவின் பிகே தயாரிப்பில் பிரி லார்சன், தியோனா பாரிஸ் மற்றும் இமான் வேலனி போன்ற பலர் நடித்துள்ளார்கள்.

மார்வெல் ஸ்டுடியோஸ் ஜூலை 2019 இல் கேப்டன் மார்வெலின் இரண்டாம் பாகத்தை உருவாக்கும் திட்டத்தை உறுதிப்படுத்தியது, மேலும் 2020 ஜனவரியில் மெக்டோனல் திரைக்கதையாளராக இணைந்தார், பிரி லார்சன் மீண்டும் இதில் நடிப்பார் எனவும் அறிவிக்கப்பட்டது. ஆகஸ்டில் நியா டகோஸ்டா பணியமர்த்தப்பட்டார், நடிகைகளான இமான் வேலனி மற்றும் தியோனா பாரிஸ் டிசம்பரில் ஒப்பந்தம் செய்யப்பட்டனர். இரண்டாவது கட்ட படப்பிடிப்பு 2021 ஏப்ரல் நடுப்பகுதியில் நியூ செர்சியில் தொடங்கியது, இப்படத்தின் தலைப்பு மே மாத தொடக்கத்தில் வெளியிடப்பட்டது. முதன்மை புகைப்படம் எடுத்தல் 2021 மே மாத இறுதியில் இலண்டன், லாஸ் ஏஞ்சல்ஸ், நியூ செர்சி மற்றும் பக்கிங்ஹாம்ஷையரில் உள்ள பைன்வுட் வளாகத்தில் தொடங்கும் என்று எதிர்பார்க்கப்படுகிறது.

தி மார்வெல்ஸ் என்ற படம் நவம்பர் 7, 2023 அன்று லாஸ் வேகாஸில் திரையிடப்பட்டது, மேலும் மார்வெல் திரைப் பிரபஞ்சத்தின் ஐந்தாம் கட்டத்தின் ஒரு பகுதியாக நவம்பர் 10 அன்று அமெரிக்காவில் வெளியிடப்பட்டது. இது விமர்சகர்களிடமிருந்து கலவையான விமர்சனங்களைப் பெற்றது, ஆனால் அதன் கதைக்களம் பற்றி எதிர்மறையான விமர்சனம் பெற்று, உலகளவில் $198 மில்லியன் வசூலித்து வசூல் ரீதியாக தோல்வியுற்றது.

மேற்கோள்கள்

வெளி இணைப்புகள்
 

2023 ஆங்கிலத் திரைப்படங்கள்
அமெரிக்கத் திரைப்படங்கள்
அமெரிக்க மீநாயகன் திரைப்படங்கள்
மார்வெல் திரைப் பிரபஞ்சம்: ஐந்தாம் கட்டம்
அமெரிக்க சாகச திரைப்படங்கள்
அமெரிக்க கற்பனை திரைப்படங்கள்
அமெரிக்க அறிபுனைத் திரைப்படங்கள்
அமெரிக்க அதிரடித் திரைப்படங்கள்
தொடர் திரைப்படங்கள்
வெளிவரவிருக்கும் திரைப்படங்கள்
குரோ

குரோ அல்லது கெரோ (மலாய்: Kroh; Keroh) என்பது மலேசியாவின் பேராக் மாநிலத்தில், உலு பேராக் மாவட்டத்தில் உள்ள ஒரு நகரம். இப்போது பெங்காலான் உலு (Pengkalan Hulu) என்று அழைக்கப் படுகிறது. 

இந்த நகரத்திற்கு கிழக்கே கிரிக்; கோலாகங்சார் நகரங்கள்; வட மேற்கே பாலிங்; பெத்தோங் நகரங்கள் உள்ளன.

இந்த நகரம் தாய்லாந்து எல்லையில் அமைந்து உள்ள நகரம். அந்த வகையில் தாய்லாந்தின் யாலா மாநிலத்தில் உள்ள பெத்தோங் நகரம் 7 கி.மீ. அருகாமையில் உள்ளது. இங்கு மலாய்க்காரர்கள், சீனர்கள்; இந்தியர்கள் என மூவினத்தவருடன் தாய்லாந்து மக்களும் வாழ்கிறார்கள்.

வரலாறு

குரோவின் வரலாறு கெடா மாநிலத்தின் கிழக்கு எல்லையில் அமைந்து இருந்த ரேமான் சிற்றரசின் (Kingdom of Reman) காலத்தில் தொடங்கியது. ரேமான் சிற்றரசின் ஆட்சிக் காலம் 1810 – 1902. 

அந்தக் காலக் கட்டத்தில் ரேமான் சிற்றரசு, தாய்லாந்து பட்டாணி மாநிலத்தின் ஒரு பகுதியாக இருந்தது. தாய்லாந்து நாட்டின் ஆளுமை. இதே இந்தக் குரோவில் பிரித்தானியர்களுக்கும்; சயாமியர்களுக்கும்; பேராக் மாநில ஆட்சியாளர்களுக்கும் இடையே பல ஒப்பந்தங்கள் கையெழுத்தாகி உள்ளன.

கிளியான் இந்தான் படையெடுப்பு

1890-ஆம் ஆண்டுகளில் பேராக் மாநில ஆட்சியாளர்களுடன் ரேமான் சிற்றரசு தொடர்ச்சியான மோதல்களை மேற்கொண்டு வந்தது. ரேமான் மன்னர், பேராக் மாநிலத்தில் இருந்த கிளியான் இந்தான் மீது படையெடுத்தார். அந்தப் பகுதியில் இருந்த ஈயச் சுரங்கங்களைக் கைப்பற்றினார். 

ஒரு கட்டத்தில் சயாமியக் கண்காணிப்பில் இருந்து விடுபட்டு  தன்னாட்சி பெறுவதற்கான முயற்சிகளை ரேமான் சிற்றரசு மேற்கொண்டது. இதனால் சயாமிய அரசாங்கம் சினம் அடைந்தது.

ஆங்கிலோ - சயாமிய உடன்படிக்கை 

1902-ஆம் ஆண்டில், ரேமான் அரசின் முடியாட்சியை அழிக்க சயாமிய அரசாங்கம் முடிவு கட்டியது. பயங்கரமான போர் நடந்தது. அந்தப் போரில் ரேமான் சிற்றரசை ஆட்சி செய்த இளவரசர் துவான் லேபே (Tuan Lebeh) கைது செய்யப் பட்டார். 20 ஆண்டுகள் பாங்காக் நகருக்கு அருகில் இருந்த சிங்கோராவில் சிறை வைக்கப் பட்டார். 

1909-ஆம் ஆண்டில் ஆங்கிலோ - சயாமிய உடன்படிக்கை. அதன் பிறகு 1909 சூலை 16-ஆம் தேதி உலு பேராக் மாவட்டத்தின் வடக்கு பகுதி, குரோ நிலப்பகுதி மலாயா கூட்டாட்சியுடன் அதிகாரப்பூர்வமாக இணைக்கப் பட்டது.

மேற்கோள்கள்

வெளி இணைப்புகள்

மலேசிய நகரங்கள்
பேராக்
மலேசியாவில் எல்லையைக் கடக்கும் இடங்கள்
லாவாஷ்

லாவாஷ் (Lavash; , ,  — lavâš, , ; ) என்பது ஆர்மேனியா அசர்பைஜான், ஈரான் மற்றும் துருக்கி ஆகிய நாடுகளில் உண்ணப்படும் ஒரு மெல்லிய வகையிலான தட்டை ரொட்டி ஆகும். இது தந்தூரில் சுடப்படுகிறது.

தயாரிப்பு 

மாவு, நீர், நொதியம், உப்பு மற்றும் சர்க்கரையால் லாவாஷ் தயாரிக்கப்படுகிறது. சிலமுறைகளில் எள்விதைகள் சுடுவதற்கு முன் தூவப்படுகின்றன. பாரம்பரியமாகவே தந்தூர் என்று அழைக்கப்படும் கூம்பு வடிவிலான களிமண் அடுப்பில் லாவாஷ் சுடப்படுகிறது. ஆனால் தற்போதெல்லாம் தோசைக்கல் போன்ற அமைப்பிலேயே சுட்டு விடுகிறார்கள்.

பாரம்பரியம் 
அசர்பைஜானில் உள்ள சபிராபாத் மாவட்டத்தில் திருமணமான கையோடு மணப்பெண் தன் புது வீட்டில் காலடி எடுத்து வைக்கும் முன்னர், அப்பெண்ணின் மாமியார் லாவாஷை அவரின் தோள்களில் வைத்து,  "வளம்மிகு வீட்டிற்கு உம்மை வரவேற்கிறேன். உன் காலடிகள் இவ்வீட்டிற்கு நற்பேறு உண்டாகட்டும்" என்று கூறி வரவேற்கும் வழக்கம் உள்ளது.

மேற்கோள்கள் 

ரொட்டி வகைகள்
துருக்கிய உணவுகள்
பூண்டு உரொட்டி

பூண்டு ரொட்டி என்பது பூண்டைத் தூவி அல்லது அதன் சாற்றை ஊற்றி, வெண்ணெய் அல்லது ஆலிவ் எண்ணெய் இட்டு தயாரிக்கப்படும் ஒருவகை பகெத்தாகும். ஆர்கனோ மற்றும் இனப்பூண்டும் பயன்படலாம். சுடப்பட்டோ பொறிக்கப்பட்டோ வறுக்கப்பட்டோ இது பரிமாறப்படுகிறது.

தயாரிப்பு 
அரைவேக்காடாய் சுடப்பட்ட பகெத்தை பிரித்து அதில் துருவிய, மசக்கிய அல்லது பொடிப்பட்ட பூண்டைச் சேர்த்து ஆலிவ் எண்ணெய் அல்லது வெண்ணெய் விட்டு மூடி, சுடப்பட்டோ பொறிக்கப்பட்டோ வறுக்கப்பட்டோ பூண்டு ரொட்டி பரிமாறப்படுகிறது. பூண்டு பீட்சா உள்ளிட்ட உணவுகளுக்கும் இது அடிப்படையாக உள்ளது. உலகின் பல்வேறு நாடுகளில் தயாாரிக்கப்படும் பூண்டு ரொட்டி இத்தாலியில் தோன்றியதாகக் கருதப்படுகிறது.

மேற்கோள்கள் 

உணவுகள்
ரொட்டி வகைகள்
பூண்டு உணவுகள்
சசிகுமார் (நடிகர்)

சசிகுமார் (இயற்பெயர்: தட்சிணாமூர்த்தி இராதாகிருஷ்ணன் விஜயகுமார்; 8 திசம்பர் 1944 – 24 ஆகத்து 1974) தமிழ்த் திரைப்பட நடிகரும், இந்திய விமானப் படை அதிகாரியும் ஆவார்.

வாழ்க்கைக் குறிப்பு 
சசிகுமார் 1944 டிசம்பர் 8 இல் தமிழ்நாடு, கும்பகோணத்தில் ராதாகிருஷ்ணன் – சாவித்திரி ஆகியோருக்குப் பிறந்தார். இவரது இயற்பெயர் விஜய்குமார். பட்டப்படிப்பை முடித்துவிட்டு, இராணுவத்தில் சேர்ந்த இவர், எல்லைப் பகுதிகளில் இந்திய விமானப்படையில் கேப்டனாகப் பணியாற்றியவர். இவரது தந்தை ஓர் இந்தி, தமிழ்ப் பண்டிதர். பெரியாரின் தீவிர ஆதரவாளர். இதனால் தன் மகனுக்கு வெற்றி செல்வன் என்றும் பெயரிட்டு அழைத்தார். திரைப்படங்களில் சசிகுமார் என்ற பெயரில் அழைக்கப்பட்டார். சசிகுமாரின் தந்தை வழி பாட்டனார் தட்சிணாமூர்த்தி கும்பகோணத்தில் பிரபலமான வழக்கறிஞராக இருந்தவர். பாட்டி கோகிலவாணி ஓர் இசைக்கலைஞர் மற்றும் ஆன்மீக சொற்பொழிவாளர் ஆவார்கள்.

இராணுவத்தில் இணைவு
திருச்சி தேசியக் கல்லூரியில் வேதியியல் படித்தார். 3-ம் ஆண்டு படிக்கும்போதே இராணுவத்தில் சேர்ந்து இரண்டாவது லெப்டினென்ட் ஆக பதவி ஏற்றார். பட்டப் படிப்பு முடிந்ததும், லெப்டினன்ட் ஆகப் பதவி உயர்வு பெற்று பாட்டியாலா சென்றார். இந்திய சீனப் போரின்போது பட்டன் தாங்கிப் பிரிவின் தலைமைப் பொறுப்பு ஏற்று, போரில் தாங்கிகளைப் பயன்படுத்தாமல் போர்வீரர்களைக் கொண்டே விரட்டி அடித்ததற்கு குடியரசுத் தலைவரின் வீரப்பதக்கம் பெற்றார். பின்னர் இராணுவப் பணியிலிருந்து விடுபட்டு சென்னை திரும்பி சசிகலா என்பவரை மணந்து கலைத்துறையில் சேர்ந்தார்.

திரைத்துறையில்
சசிகுமார் நாடகங்களில் நடிக்க ஆரம்பித்தார். சசிகுமார் ஏ. பி. நாகராஜனின் திருமலை தென்குமரி திரைப்படம் மூலம் அறிமுகமானார். அதனைத் தொடர்ந்து அவள், வெள்ளிக்கிழமை விரதம் போன்ற பல தமிழ்த் திரைப்படங்களில் நடித்தார்.

தீ விபத்தில் இறப்பு
சசிகுமார் காங்கிரசுப் பொதுக்கூட்டம் ஒன்றில் கலந்து கொள்வதற்காகப் புறப்பட்டுக் கொண்டிருந்த போது, அவரது மனைவி சசிகலா சமையலறையில் சமையல் எரிவாயுவைப் பற்ற வைக்கும் போது அது தீப்பற்றிக் கொண்டதில் தீயில் அகப்பட்டுக் கொண்டார். மனைவியைத் தீயில் இருந்து காப்பாற்ற சசிகுமார் முயன்ற போது அவர் மீதும் தீ பரவியது. இருவரும் இராயப்பேட்டை மருத்துவமனைக்குக் கொண்டு செல்லப்பட்டனர். ஆனாலும் சிகிச்சை பலனின்றி இருவரும் 1974 ஆகத்து 24 இல் உயிரிழந்தனர். இவர்களுக்கு அப்போது இரு குழந்தைகள், பெண் குழந்தை நந்தினிக்கு வயது ஆறு, ஆண் குழந்தை விஜயசாரதிக்கு வயது நான்கு. இவர்களின் இறுதிச் சடங்கில் காமராசர், உட்பட அரசியல், திரைப்படப் பிரபலங்கள் பலரும் கலந்து அஞ்சலி செலுத்தினார். இறுதிச் சடங்குகள் இராணுவ மரியாதையுடன் கண்ணம்மாபேட்டையில் நடைபெற்றது.

சசிகுமாரின் இரு பிள்ளைகளும் தென்னிந்தியத் திரைப்பட நடிகர் சங்கத்தின் ஆதரவில், அவர்களின் பாட்டியின் பொறுப்பில் வளர்க்கப்பட்டனர். மகன் விஜயசாரதி தொலைக்காட்சி நிகழ்ச்சித் தொகுப்பாளராகப் பணியாற்றுகிறார். மர்மதேசம் போன்ற பல தமிழ் தொலைக்காட்சி நாடகங்களிலும், ஒரு சில திரைப்படங்களிலும் நடித்துள்ளார்.

சசிகுமார் நடித்த திரைப்படங்கள்

மேற்கோள்கள் 

தமிழ்த் திரைப்பட நடிகர்கள்
1944 பிறப்புகள்
1974 இறப்புகள்
தீ விபத்தில் இறந்தவர்கள்
பூசெரோசு

பூசெரோசு (Buceros) என்ற பேரினம் பெரிய ஆசிய இருவாச்சி எனப்படும். இது இருவாச்சி குடும்பமான பூசெரோடிடேவினைச் சார்ந்தது.

விளக்கம் 
உலகில் மிகப்பெரிய இருவாய்ச்சி பூசெரோசு பேரினத்தில் உள்ளன. இதில் மலை இருவாட்சியும் அடங்கும். இந்த பேரினத்தில் உள்ள அனைத்து இருவாய்ச்சிகளும் பெரிய மற்றும் வெற்று எலும்பாலான தலைக்கவசத்தினை மேல் அலகில் கொண்டுள்ளன. விஞ்ஞானிகள் மற்றும் பறவை ஆர்வலர்களுக்கு இவற்றின் வயது, பாலினம் மற்றும் சிற்றினத்தினை அடையாளம் காணப் பயனுள்ளதாக உள்ளது. இவற்றின் இறக்கைகள் 1.8 மீட்டர் (6 அடி) வரை விரியக்கூடியது. மேலும் இவை மற்ற இருவாய்ச்சியினை விட அளவில் பெரிய இறக்கை விட்டத்தினைக் கொண்டுள்ளன.

சிற்றினங்கள் 
பூசெரோசு பேரினத்தில் சேர்க்கப்பட்டுள்ள சிற்றினங்கள்:

தலைக்கவச இருவாச்சி சில நேரங்களில் இந்த பேரினத்தில் சேர்க்கப்பட்டுள்ளது. ஆனால் தற்பொழுது இது ஒற்றைச் சிற்றினமுடைய ரைனோபிளாக்சுவில் வைக்கப்பட்டுள்ளது.

மேற்கோள்கள் 

 கெம்ப், ஏ.சி (2001). குடும்பம் புசெரோடிடே (ஹார்ன்பில்ஸ்). பக். 436-523 இல்: டெல் ஹோயோ, ஜே., எலியட், ஏ., & சர்காடல், ஜே. எட்ஸ். (2001). உலக பறவைகளின் கையேடு. தொகுதி. 6. ஹார்ஸ்பில்ஸுக்கு மவுஸ் பறவைகள். லின்க்ஸ் எடிசியன்ஸ், பார்சிலோனா.
பறவைப் பேரினங்கள்
இருவாச்சிகள்
புக்கிட் கந்தாங்

புக்கிட் கந்தாங் (மலாய்: Bukit Gantang) என்பது மலேசியாவின் பேராக் மாநிலத்தில், லாருட், மாத்தாங், செலாமா மாவட்டத்தில் உள்ள ஒரு சிறிய நகரம். இந்த நகரத்தைச் சுற்றிலும் நிறைய சுண்ணாம்புக் குன்றுகளும் சுண்ணாம்பு மலைகளும் உள்ளன. 

ஈப்போ மாநகரில் இருந்து 69 கி.மீ. தொலைவில் அமைந்து உள்ளது. மலேசியாவின் மிக நீளமான இரயில் சுரங்கங்களில் ஒன்றான புக்கிட் பெராப்பிட் இரயில் சுரங்கம் இங்குதான் உள்ளது. வடக்கு-தெற்கு நெடுஞ்சாலைக்கு அருகில் புக்கிட் காந்தாங் உள்ளது.

பொது

புக்கிட் காந்தாங் நகரத்திற்கு அருகில் உள்ள நகரங்கள்: சங்காட் ஜெரிங்; கம்போங் செ; மாத்தாங்; பாடாங் ரெங்காஸ்; கோலா சபெத்தாங். இந்தப் பகுதி ஒரு வேளாண் பகுதியாகும். குறிப்பாக நெல், ரப்பர், செம்பனை மற்றும் பழ மரங்கள் விவசாயம் செய்யப் படுகின்றன. 

புக்கிட் கந்தாங்கிற்கு 'வெப்பமண்டலப் பழக் கிராமம்' (Tropical Fruit Village) எனும் புனைப்பெயரும் கிடைத்து உள்ளது. இங்கு வாழ்பவர்களில் பெரும்பாலோர்ர் மலாய்க்காரர்கள்.

2007 புக்கிட் கந்தாங் பேருந்து விபத்து

2007 ஆகஸ்டு 13-ஆம் தேதி  புக்கிட் கந்தாங்கில் நடந்த பேருந்து விபத்து மலேசிய வரலாற்றில் மிக மோசமான வாகன விபத்துகளில் ஒன்றாக அறியப்படுகிறது. வடக்கு-தெற்கு விரைவுசாலையின் 229-ஆவது கிலோமீட்டரில் அந்த விபத்து நடந்தது. 

2010-ஆம் ஆண்டு கேமரன் மலையில் நடந்த பேருந்து விபத்தில் 27 பேர் பலியானார்கள். மற்றும் 2013-ஆம் ஆண்டு கெந்திங் மலையில் நடந்த பேருந்து விபத்தில் 37 பேர் பலியானார்கள். 

பேராக் புக்கிட் பெராப்பிட், புக்கிட் கந்தாங் - சங்காட் ஜெரிங் அருகே நடந்த இந்த விபத்தில் விரைவுப் பேருந்தின் 20 பயணிகள் கொல்லப் பட்டனர். அதிகாலை 4.40 மணியளவில் அந்த விபத்து நிகழ்ந்தது. பேருந்து ஓட்டுநர் ரோகிசான் அபுபக்கர் என்பவர் பேருந்துக் கட்டுப்பாட்டை இழந்ததால் இந்த விபத்து நடந்தது.

புக்கிட் கந்தாங் வாக்காளர்கள்

1984-ஆம் ஆண்டில் புக்கிட் கந்தாங் மக்களவைத் தொகுதி உருவாக்கப்பட்டது. இந்தத் தொகுதி லாருட், மாத்தாங், செலாமா மாவட்டத்தில் ஒரு தொகுதி ஆகும். 1986-ஆம் ஆண்டில் இருந்து நாடாளுமன்ற மக்களவையில் இந்தத் தொகுதி பிரதிநிதிக்கப் படுகிறது. 

2018 மார்ச் 30-இல் வெளியிடப்பட்ட கூட்டரசு அரசிதழின் படி, (Federal Government Gazette: Notice of Polling Districts) புக்கிட் கந்தாங் தொகுதி 37 வாக்குச் சாவடித் தொகுதிகளாகப் பிரிக்கப்பட்டு உள்ளது.

மேற்கோள்கள் 

மலேசிய நகரங்கள்
பேராக்
பிரியதர்ஷினி

பிரியதர்ஷினி சிங்கப்பூர்-இந்திய திரைப்பட பின்னணிப் பாடகர் மற்றும் இசை ஆராய்ச்சியாளர் ஆவார்.  பரத்வாஜ் இசையமைப்பில் “காதல் டாட் காம்” படத்தில் இடம்பெற்ற “காதல் காதல்” என்ற பாடல் இவர் பாடிய முதல் திரைப்படப் பாடலாகும். இப்பாடலை இவர் பின்னணிப் பாடகர் ஹரிஹரனுடன் இணைந்து பாடியுள்ளார். இவர் தமிழ், தெலுங்கு, கன்னடம், மலையாளம் மற்றும் இந்தி திரைப்படங்களில் பல ஹிட் பாடல்கள் பாடி தனக்கென ஒரு அடையாளத்தை பதித்துள்ளார். பிரியதர்ஷினி ஸ்டார் விஜய் உள்ளிட்ட பல தொலைக்காட்சிகளில் சில நிகழ்ச்சிகளையும்  தொகுத்து வழங்கியுள்ளார்.

பிறப்பு மற்றும் கல்வி 
பிரியதர்ஷினி, ராம் மற்றும் சுமதி தம்பதியருக்கு மகளாக சென்னையில் பிறந்தவர். பிரியதர்ஷினி 5ம் வகுப்பு வரை தோகா, கத்தாரில் படித்த பிறகு, சிங்கப்பூரில் தொடர்ந்து நார்த்லேண்ட் தொடக்கப்பள்ளி, யிஷுன் மேல்நிலைப்பள்ளி மற்றும் யிஷுன் ஜூனியர் கல்லூரிகளில் 12ம் வகுப்பு வரை படித்தார்.பின்னர் நன்யாங் தொழில்நுட்ப பல்கலைக்கழகத்தில் மின் மற்றும் மின்னணு பொறியியல் (Electrical & Electronics Engineering) பொறியியல் படிப்பை முடித்தார். பிரியதர்ஷினி சிறு வயதிலிருந்தே பாட்டுத்திறன் போட்டிகளில் கலந்து கொண்டு முதல் பரிசை வென்றிருக்கிறார். இவர் முறைப்படி கர்நாடக சங்கீதம் பயின்று பின்பு ஹிந்துஸ்தானி இசையையும் பயின்றிருக்கிறார். அஸோஸியேட் ராயல் ஸ்கூல் ஒப் மியூசிக், லண்டனில்  மேற்கத்திய இசைக்கான சான்றிதழையும் பெற்றுள்ளார்.

தொழில் 
இசையமைப்பாளர் பரத்வாஜ் இசையமைத்த 'காதல் டாட் காம்' தமிழ் படத்திற்காக பிரபல பின்னணிப் பாடகர் ஹரிஹரனுடன் ஒரு டூயட் பாடும் வாய்ப்பு கிடைத்ததை தொடர்ந்து ‘குஸ்தி’, சிவாஜி கணேசனின் மகன் பிரபு நடிப்பிற்கு வெற்றியைப் தந்த படத்திற்காக டி.இமான்  இசையமைப்பில் பிரியதர்ஷினிக்கு பாட வாய்ப்பு கிடைத்தது. அதன் பின்  நந்தி, நேர்முகம், வின், கிரி, சிம்ம பலுடு , மாணிக்கம் 420 என பல படங்களில் பாடியுள்ளார். கன்னட சினிமாவில் ராஜேஷ் ராம்நாத் இசையமைப்பில் உருவான "அஜ்ஜு" படம் மூலம் கன்னட மொழி படங்களில் அறிமுகமானார். பிரியதர்ஷினி பிரபல கன்னடத் திரைப்பட நடிகர் யஷ் நடித்த "ராக்கி" படத்தில் பிரபல பின்னணிப் பாடகர் திரு எஸ்.பி. பாலசுப்ரமணியத்துடன் டூயட் பாடியிருப்பது குறிப்பிடத்தக்கது.  

செலுவின சித்தாரா, ஜூலி, நன்னெதெய ஹாடு, சீனா, ப்ரீத்தியிந்தா ரமேஷ் உள்ளிட்ட 110 க்கும் மேற்பட்ட படங்களில் பல மொழிகளில் பாடியுள்ளார்.   பிரியதர்ஷினி, பரத்வாஜ், ஹம்சலேகா, மனோ மூர்த்தி, குருகிரண், டி.இமான், ராஜேஷ் ராம்நாத், ஆர்.பி. பட்நாயக், கே.கல்யாண், எஸ்.ஏ.ராஜ்குமார், வெங்கட், கணேஷ் நாராயண், எம்.என்.க்ருபாகர், மஹேஷ் மஹாதேவ்,  ஏ.டி.ரவீஷ், சி.ஆர்.பாபி மற்றும் பல இசையமைப்பாளர்களுடன் பணியாற்றியிருக்கிறார். சமீபத்தில் இவர் பாடிய  “நான் தான் பாலா” தமிழ்த் திரைப்படத்தின் ஆடியோவை ஆஸ்கார் விருது பெற்ற இசையமைப்பாளர் ஏ.ஆர்.ரஹ்மான் வெளியிட்டார். பிரியதர்ஷினி 200 க்கும் மேற்பட்ட ஆல்பங்களுக்கும் 50 க்கும் மேற்பட்ட ஜிங்கிள்களையும் பாடியுள்ளார். தற்போது மைசூர் பல்கலைக்கழகத்தில் இந்திய திரைப்பட இசையில் பி எச்.டி ஆராய்ச்சிப் படிப்பை மேற்கொண்டு வருகிறார். திரைப்பட இசையில் பி.எச்.டி ஆராய்ச்சி மேற்கொண்ட முதல் இந்திய பின்னணிப் பாடகர் என்ற பெருமை இவரை சாரும்.

டிஸ்கோகிராபி

திரைப்படப் பாடல்கள்

திரைப்படம் அல்லாத பாடல்கள்

வெளி இணைப்புகள் 

 இணையதளம்

மேற்கோள்கள் 

வாழும் நபர்கள்
தமிழ்நாட்டுப் பெண் இசைக்கலைஞர்கள்
சென்னைப் பாடகர்கள்
தமிழ் நிகழ்ச்சி தொகுப்பாளர்கள்
தமிழ்த் திரைப்படப் பின்னணிப் பாடகர்கள்
இந்தியத் திரைப்படப் பாடகர்கள்
சங்காட் ஜெரிங்

சங்காட் ஜெரிங் (மலாய்: Changkat Jering) என்பது மலேசியாவின் பேராக் மாநிலத்தில், லாருட், மாத்தாங், செலாமா மாவட்டத்தில் உள்ள ஒரு சிறிய நகரம். தைப்பிங் நகரத்திற்கும்; கோலாகங்சார் அரச நகரத்திற்கும் இடையில் அமைந்து உள்ளது.

இந்த நகரத்தைச் சுற்றிலும் நிறைய சுண்ணாம்பு மலைகள் உள்ளன. மலேசியாவின் மிக நீளமான இரயில் சுரங்கங்களில் ஒன்றான புக்கிட் பெராப்பிட் இரயில் சுரங்கத்தைத் தாண்டித் தான் சங்காட் ஜெரிங் நகரத்தை அடைய வேண்டும். ஈப்போ மாநகரில் இருந்து 58 கி.மீ. தொலைவில் வடக்கு-தெற்கு நெடுஞ்சாலைக்கு அருகில் அமைந்து உள்ளது.  

சங்காட் ஜெரிங் நகரத்திற்கு அருகில் உள்ள நகரங்கள்: புக்கிட் கந்தாங்; கம்போங் செ; மாத்தாங்; பாடாங் ரெங்காஸ்; கோலா சபெத்தாங். ஆரவாரம் இல்லாத அமைதியான நகரம். வார இறுதிநாட்களில் நடைபெறும் மாலைச் சந்தைக்குப் புகழ் பெற்றது.

மேற்கோள்கள் 

மலேசிய நகரங்கள்
பேராக்